**Обичаји и морал**

Свако друштво има одређена **правила** којима се усмеравају односи међу људима и утврђују њихова права и дужности. Такве прописе и стандарде називамо **нормама** и деле се на:

- обичајне

- моралне и

- правне.

Промена једног друштвеног система води мењању најпре правних норми, затим моралних и, на крају, али веома споро се мењају обичаји.

**Шта су обичаји?**

То су устаљени **начини понашања људи настали дугим деловањем традиције**. Делимо их на:

**-** обичаје уз рад (моба)

**-** медицинске (бајање)

**-** верске (крсна слава)

**-** социјалне, којима се регулишу односи у заједници (кумство)

**-** правни, којима се чува традиционални поредак (село као суд).

Са развојем модерног друштва, обичаји или постепено ишчезавају, или се прилагођавају новим околностима.

**Морал** је облик људске праксе, облик човековог стваралачког односа према свету, другим људима, али и самом себи. Тај однос подразумева вредносно **процењивање својих и туђих поступака као добрих и злих, људских и нељудских.**

У садржинском погледу, морал је прозвод универзалнх услова људске егзистенције и саме човекове природе, али и друштвено-историјских фактора.

Постоје две стране морала:

**- субјективна** - властита процена својих поступака као моралних и неморалних); за ово се везују моралне санкције (грижа савести)

**- објективна** - процена поступака од стране заједнице); у случају непоштовања норми следе социјалне санкције (презир, прекор и сличне)

Постоји више **типова морала**:

**-** традиционални (најчешће патријархални)

**-** морал врлина

**-** утилитаристички

**-** нормативни

**-** стваралачки.

**Питања:**

**1. Који обичаји брже ишчезавају и зашто (у другој половини 20. века)?**

**2. У чему је значај верских обичаја данас?**

**3. Да ли је морал у кризи?**

**4. Како долази до разлика у моралној свести међу генерацијама?**